CELEX: 42017X0071(01)
Language: ro
Date: 2017-08-05 00:00:00
Title: Amendamente ale Regulamentului nr. 138 al Comisiei Economice pentru Europa a Organizației Națiunilor Unite (CEE-ONU) — Dispoziții uniforme privind omologarea vehiculelor silențioase de transport rutier în ceea ce privește audibilitatea lor redusă

5.8.2017   
            
            
               RO
            
            
               Jurnalul Oficial al Uniunii Europene
            
            
               L 204/112
            
         Numai textele originale CEE-ONU au efect juridic în temeiul dreptului public internațional. Situația și data intrării în vigoare ale prezentului regulament ar trebui verificate în cea mai recentă versiune a documentului de situație al CEE-ONU TRANS/WP.29/343, disponibil la următoarea adresă:
   http://www.unece.org/trans/main/wp29/wp29wgs/wp29gen/wp29fdocstts.html.
   Amendamente ale Regulamentului nr. 138 al Comisiei Economice pentru Europa a Organizației Națiunilor Unite (CEE-ONU) — Dispoziții uniforme privind omologarea vehiculelor silențioase de transport rutier în ceea ce privește audibilitatea lor redusă
   Amendamente ale Regulamentului nr. 138 publicate în JO L 9 din 13 ianuarie 2017
   
   Cuprinzând:
   
                
            
            
               Suplimentul 1 la versiunea originală a Regulamentului – Data intrării în vigoare: 10 octombrie 2017
            
         
                
            
            
               Seria 01 de amendamente – Data intrării în vigoare: 10 octombrie 2017
            
         Punctul 1 se modifică după cum urmează:
   
      „1.   DOMENIUL DE APLICARE
      Prezentul regulament se aplică vehiculelor electrice din categoriile M și N care pot fi propulsate în regim normal, în marșarier sau cel puțin într-o treaptă de viteză înainte, fără funcționarea unui motor cu ardere internă (1), în ceea ce privește audibilitatea acestora.”
   
   Punctul 2.7 se modifică după cum urmează:
   
      
                  „2.7.
               
               
                  «Funcția de pauză» înseamnă un mecanism care permite conducătorului auto să oprească funcționarea unui sistem AVAS;”.
               
            
   Punctul 6.2.6 se modifică după cum urmează:
   
      „6.2.6.   Funcția de pauză
      Orice funcție de pauză, astfel cum este definită la punctul 2.7, este interzisă.”
   
   Punctul 11 se modifică după cum urmează:
   
      „11.   DISPOZIȚII TRANZITORII
      11.1.   Până la 30 iunie 2019, standardul ISO 10844:1994 poate fi aplicat ca alternativă la standardul ISO 10844:2014 pentru a controla conformitatea pistei de încercare descrise la punctul 2.1.2 din anexa 3 la prezentul regulament.
      11.2.   Începând cu data oficială a intrării în vigoare a seriei 01 de amendamente, nicio parte contractantă care aplică prezentul regulament nu trebuie să refuze să acorde sau să refuze să accepte omologările de tip în temeiul prezentului regulament, astfel cum a fost modificat prin seria 01 de amendamente.
      11.3.   Începând cu 1 septembrie 2019, părțile contractante care aplică prezentul regulament nu sunt obligate să accepte omologările de tip în temeiul prezentului regulament în versiunea sa originală, publicat pentru prima dată după 1 septembrie 2019.
      11.4.   Până la 1 septembrie 2021, părțile contractante care aplică prezentul regulament trebuie să accepte omologările de tip în temeiul prezentului regulament în versiunea sa originală, publicat pentru prima dată înainte de 1 septembrie 2019.
      11.5.   Începând cu 1 septembrie 2021, părțile contractante care aplică prezentul regulament nu sunt obligate să accepte omologările de tip în temeiul prezentului regulament în versiunea sa originală.
      11.6.   Sub rezerva dispozițiilor de la punctele 11.3-11.5 de mai sus, omologările de tip acordate în temeiul prezentului regulament în versiunea sa originală care nu sunt vizate de seria 01 de amendamente își păstrează valabilitatea, iar părțile contractante care aplică prezentul regulament trebuie să le accepte.
      11.7.   Sub rezerva dispozițiilor tranzitorii de mai sus, părțile contractante pentru care prezentul acord intră în vigoare după data intrării în vigoare a seriei 01 de amendamente nu sunt obligate să accepte omologările de tip acordate în conformitate cu prezentul regulament în versiunea sa originală, fiind doar obligate să accepte omologări care au fost acordate în conformitate cu seria 01 de amendamente.
      11.8.   Părțile contractante care aplică prezentul regulament nu trebuie să refuze acordarea de omologări de tip sau extinderi ale acestora în temeiul prezentului regulament în versiunea sa originală.”
   
   Anexa 1, addendumul la fișa de comunicare nr. …, Informații tehnice, punctul 1.2, se modifică după cum urmează:
   
      1.2.   Descrierea sistemului AVAS (dacă este cazul): …
      1.2.1.   Sunet în staționare (da/nu)
      1.2.2.   Numărul sunetelor care pot fi selectate de către conducător (1/2/3/…)”.